als_Latn dik_Latn nus_Latn
Në komunikimin e tij të javës në rrjetin social, Kryeministri Edi Rama ka folur për ekonominë e vendit, duke thënë se pavarësisht se për vitin që lamë pas rritja ekonomike ka shënuar (sipas FMN) 3.4%, kësaj here zhvillimi do të jetë dyfish më i lartë falë programit të qeverisë për të injektuar 1 miliardë dollarë në ekonomi, në vitin 2017. Rama ka shtuar gjithashtu se nuk parashikohet asnjë rritje taksash për shqiptarët, duke theksuar se me programin kombëtar 1 miliardë dollarë për rindërtim, vende të reja pune do të hapen si dhe do të përmirësohen dukshëm 3 sektorë të rëndësishëm, siç janë infrastruktura, arsimi dhe shëndetësia.
Pavarësisht tensioneve të këtyre dy ditëve dhe “avullit të nxehtë” që ka nxjerrë LSI kundër ministrisë së brendshme, policisë së shtetit dhe kryebashkiakut të Durrësit, Rama ka preferuar që të mos prekë apo komentojë, direkt apo indirekt për këtë çështje.
Por nga ana tjetër, ai është shprehur i bindur se qeveria që ai drejton do të ecë përpara në fitoren e qershorit dhe e sigurt gjithashtu se qytetarët do të votojnë alternativën e duhur.
als_Latn als_Latn als_Latn